Elektro meritve strelovodnih naprav so obvezne po namestitvi novih strelovodnih inštalacij in ozemljil, po udaru strele, po popravilu in po posegih v električne inštalacije. Za učinkovito zagotavljanje zaščite ljudi, živali, stavb in premoženja v njih pred delovanjem strele je meritve strelovodnih naprav potrebno izvajati periodično.
Pogostost meritev je odvisna od namembnosti objekta. Pri objektih, kjer se nahajajo streliva in obstaja nevarnost eksplozije, je meritve potrebno izvajati vsako leto. V objektih, kjer je ozemljitev strelovodne naprave zvezana z varnostno ozemljitvijo elektroenergetskih naprav pa je nevarnost požara na žičnicah povečana. Za meritev je priporočljivo, da se opravlja na dve leti.
Pri objektih, kjer obstaja povečano tveganje za nastanek korozije strelovodnih vodnikov in ozemljil (kemične tovarne, rudniki) se elektro meritve vršijo vsake tri leta. Enako velja za ogrožene objekte kot so velike cerkve, tovarniški dimniki, opazovalni stolpi in podobno. Tudi v javnih objektih, kjer se zbira veliko ljudi, na primer v bolnišnicah, šolah, železniških postajah, trgovskih centrih, gledališčih, kinodvoranah, športne dvoranah, je meritve potrebno izvajati na tri leta.
Pri vseh ostalih objektih pa Pravilnik o zaščiti stavb pred delovanjem strele določa pregled strelovodnih inštalacij in meritve vsake dve do štiri leta.